5. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 120801/Β. 969 της 5/11 Μαρτ.  1965 (ΦΕΚ Β΄ 169) Περί αυξήσεως των μηνιαίων ατομικών εισφορών Κλάδου Συντάξεων ησφαλισμένων εις Τ.Ε.Β.Ε. Έχοντες υπ΄ όψει: 1.Τας διατάξεις του άρθρ. 2 του υπ΄ αριθ. 19/1944 Νόμου “περί εξουσιοδοτήσεως του Υπουργού Οικονομικών όπως προβαίνη εις τροποποίησιν των φορολογικών συντελεστών”. 2.Την δια της υπ΄ αριθ. 132710/1964 αναφοράς του Ταμείου Ασφαλίσεως Επαγγελματιών και Βιοτεχνών Ελλάδος υποβληθείσαν ημιν πρότασιν του Δ.Σ. αυτού “περί αυξήσεως από 1.1.1965 των μηνιαίων ατομικών εισφορών του Κλάδου Συντάξεως”. 3.Τας κρατούσας οικονομικάς συνθήκας, αποφασίζομεν: 1.Από 1ης Ιαν. 1965 η προβλεπομένη υπό της παρ. 2 του άρθρ. 15 του Κανονισμού “περί τρόπου υπαγωγής εις την ασφάλισιν και εισπράξεως των εισφορών του Τ.Ε.Β.Ε.” μηνιαία ατομική εισφορά υπέρ του Κλάδου Συντάξεων των παρά τω Ταμείω Ασφαλίσεως Επαγγελματιών και Βιοτεχνών Ελλάδος ησφαλισμένων αναπροσαρμοζομένη ορίζεται ως ακολούθως: Δια τους ανήκοντας:                              Δραχ. α)Εις την 1ην ασφαλιστικήν κλάσιν                 95 β) “    “   2ην          “               “                       140 γ) “    “   3ην          “               “                       185 δ) “    “   4ην          “               “                       250 ε) “    “   5ην          “               “                       300 Η παρούσα δημοσιευθήτω δια της Εφημερίδος της Κυβερνήσεως. 